cyanic-selkie/wikianc huggingface dataset:
Euroopan kalastuksenvalvontavirasto
Euroopan kalastuksenvalvontavirasto (EFCA) on Euroopan unionin erillisvirasto joka sijaitsee Vigossa Espanjassa. Viraston tehtävänä on lisätä kalastuspolitiikan täytäntöönpanon yhtenäisyyttä ja tehokkuutta yhdistämällä EU:n yhteiset ja kansalliset valvonta- ja tarkastusresurssit ja koordinoimalla täytäntöönpanon valvontaa. Koordinoinnin avulla korvataan valvonnan puutteita, jotka johtuvat jäsenvaltioiden valvontaresurssien ja painopisteiden eroista. Virasto organisoi kansallisten valvonta- ja tarkastusresurssien käytön yhteisön strategian mukaisesti. Sille määritellään EU:n tavoitteiden mukaiset tehtävät ja toimeksianto yhdessä jäsenvaltioiden kanssa.
Jääkiekon 2. divisioonan maailmanmestaruuskilpailut 2012
Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
Euroopan kalastuksenvalvontavirasto
Avaintehtäviensä lisäksi virastolla on tehtäviä, jotka liittyvät mm. kalastustarkastajien koulutukseen sekä tarkastustekniikoita ja -menetelmiä koskevaan neuvontaan. Viraston tavoite on yhtenäistää kalastuspolitiikan täytäntöönpano koko EU:ssa.
Roseeviini
Toinen valmistustapa on saignée-tekniikka, jossa vaaleampi mehu valutetaan punaviinin käymisastioista ja siitä tehdään sitten roseeta. Tätä tapaa käytetään yhä White Zinfandel -viinin tuotannossa Kaliforniassa (missä siitä käytetään joskus nimitystä blush), mutta Euroopassa se on pitkälti korvattu pneumaattisella puristustekniikalla.
Kolmas tapa valmistaa roseen nimellä myytävää viiniä on sekoittamalla puna- ja valkoviiniä. Tätä tapaa pidetään yleisesti tavoista huonoimpana, mutta sitä saa käyttää Yhdysvalloissa ja Australiassa. EU-komissio yritti vuonna 2009 sallia kyseisellä menetelmällä tuotettujen viinien kutsumisen roseeksi myös Euroopassa, mutta lakiesitys peruttiin Ranskan viinintuottajien vastustuksesta.
Naissielun iltahämärä
Naissielun iltahämärä on vuonna 1913 valmistunut venäläinen mykkäelokuva. Jevgeni Bauerin ohjaaman melodraaman pääosaa esittää Nina Tšernova.
Juoni
Hyväntekeväisyyttä harrastava Vera Dubrovskaja lähtee auttamaan köyhää Maksim Petrovia, joka raiskaa hänet. Maksimin nukahdettua Vera tappaa hänet veitsellä. Myöhemmin Vera tapaa ruhtinas Dolskin ja suostuu lopulta tämän kosintaan. Vasta häiden jälkeen Vera onnistuu kertomaan tapahtuneesta. Dolski ei ymmärrä Veran joutuneen katalan juonen uhriksi ja ajaa hänet pois.
Vuosien kuluttua Verasta on tullut kuuluisa näyttelijä. Katuva Dolski onnistuu lopulta löytämään hänet, mutta nainen ei enää rakasta miestä. Epätoivoinen ruhtinas ampuu itsensä.
Tuotanto, teema ja vastaanotto
Aleksandr Hanžonkovin ja Pathén yhteisyrityksen tuottama Naissielun iltahämärä on Jevgeni Bauerin ensimmäinen ohjaustyö. Siinä on jo nähtävissä ohjaajan tyylille ominaisia piirteitä: näyttävä syvyyssuuntainen lavastus, valon ja varjon leikki, kaksoisvalotuksella tai väliteksteillä luodut sivujuonet ja takaumat sekä vasta paljon myöhemmin kehittynyt rytmikäs leikkaus. Elokuva sisältää myös yhden varhaisimmista kamera-ajoista.
Harhaanjohtavasti nimetty Naissielun iltahämärä on valmistumisajalleen harvinainen naisen kasvutarina. Vastakkaisiin yhteiskuntaluokkiin kuuluvan kahden miehen pettämä nainen saavuttaa siinä taloudellisen riippumattomuuden ja kasvaa samalla miesten omaisuudesta henkisesti itsenäiseksi toimijaksi.
Aikalaiskommenteissa elokuvan juonta pidettiin epäuskottavana, mutta toisaalla kiitettiin sen näyttelijäsuorituksia. Ruotsissa Naissielun iltahämärä joutui sensuurin kieltämäksi.
Leikki riittää
Leikki riittää on Paula Koivuniemen ensimmäinen albumi vuodelta 1975. Musiikkitoimittaja Erkki Pälli luonnehti sitä ”jenkkihenkiseksi kokoelmaksi”, jonka taustavoimina toimivat kaikista sovituksista ja parista sävellyksestäkin vastaavat Matti ja Pirjo Bergström.
Eddie Cibrian
thumb|112px|Eddie Cibrian vuonna 2009. Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret.
Vuoristo-Badahšanin autonominen alue
Vuoristo-Badahšanin autonominen alue (Gorno-Badahšan) on hallinnollinen alue Tadžikistanin itäosassa Pamirin vuoristossa Keski-Aasiassa. Se kattaa valtion itäosan ja rajoittuu pohjoisessa Kirgisiaan, idässä Kiinaan ja etelässä Afganistaniin. Alueen pääkaupunki on Horog. Laajempi Badahšanin alue jatkuu Afganistanin puolelle Badahšanin maakuntana.
pienoiskuva|vasen|[[Ismail Samanin huippu Pamirvuoristossa.]] Vuoristo-Badahšanin alueen pinta-ala on 64 200 neliökilometriä ja se käsittää noin 45 prosenttia Tadžikistanin pinta-alasta. Alueella sijaitsevat Pamirin ja Keski-Aasian korkeimmat vuoret Pik Lenina (entinen Kaufmann) (7 134 m), Qullai Ismoili Somonī (entinen Pik Kommunizma, ennen sitä Pik Stalina, 7 495 m) ja Džengiš Tšokusu (Pobeda) (7 439 m).
Eddie Cibrian
Yksityiselämä
Eddie on hyvä ystävä Tunteita ja tuoksuja -vastanäyttelijänsä Joshua Morrowin kanssa, jonka kanssa hänellä on yhteinen yhtye. Hän meni naimisiin Brandi Glanvillenin kanssa vuonna 2001. Pariskunnan ensimmäinen lapsi syntyi 2003, toinen lapsi 2007. Cibrian nimettiin People Magazinessa sadan kauneimman ihmisen joukkoon vuonna 2006, ja samana vuonna hänet äänestettiin kaikkien aikojen toiseksi komeimmaksi ”saippuaurokseksi” Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa.
Vuoristo-Badahšanin autonominen alue
Asukkaita alueella oli vuoden 2016 arvion mukaan 217 400, joka on noin kolme prosenttia Tadžikistanin koko väkiluvusta. Väestöstä suurin osa on tadžikkeja, mutta alueella asuu myös pieni kirgiisivähemmistö, joka on keskittynyt Murghabin kaupungin ympäristöön alueen itäosaan. Alueella harjoitetaan lampaiden, vuohien ja jakkien hoitoa. Alueen vuorisen maaston vuoksi alueella on heikot liikenneyhteydet. Alueen liikenteellinen keskus on Horog, josta lähtevät kaikki alueen kolme tietä; yksi maan pääkaupunkiin Dušanbeen, yksi Kirgisian puolelle Ošiin ja yksi Kiinan puolelle Taškurganiin. Näistäkin Kiinan puolelle johtava on hyvin huonossa kunnossa.
Roadmap of Pain
Roadmap of Pain on suomalaisen industrial death metal -yhtyeen Total Devastationin ensimmäinen studioalbumi. Se julkaistiin vuonna 2003 levymerkillä Firebox Records.
Satu Piipari
Satu Piipari (s. 3. toukokuuta 1983 Kotka) on suomalainen laulaja ja rumpali. Hän soittaa ja laulaa Frederikin orkesterissa. Piipari on mukana kilpailijana The Voice of Finland -laulukilpailun toisella tuotantokaudella. Hän pääsi mukaan uutena laulajana niin sanotusta Villi kortti -vaiheesta ylimääräiseksi kilpailijaksi ja valitsi Lauri Tähkän tähtivalmentajakseen.
Satu Piipari on esiintynyt lapsesta asti ja aloitti rumpujen soiton jo varhain. Hän kirjoitti ylioppilaaksi Sibelius-lukiosta vuonna 2002. Lukio-aikana Piipari soitti rumpuja Varaque-yhtyeessä, jonka pitkäsoitto Toivelauluja (Johanna Kustannus) julkaistiin vuonna 2003. Frederikin orkesterissa Piipari on soittanut vuodesta 2007. Vuonna 2011 Piipari osallistui Karaoken MM-kilpailun karsintoihin ja sijoittui naisten sarjan viidenneksi.
Final Fantasy Origins
Final Fantasy Origins on Squaren kehittämä ja vuonna julkaistu roolipeli, joka on päivitetty uudelleenjulkaisu alun perin Nintendo Family Computerille ilmestyneistä Final Fantasysta ja Final Fantasy II:sta. Pelin japanilainen vastine on vuonna 2002 ilmestynyt Final Fantasy I & II Premium Package, joka sisälsi pelilevyjen lisäksi kolme keräily-figuuria. Englanninkielisestä käännöksestä vastasi Square, mutta Euroopassa pelin julkaisijana toimi Infogrames.
Final Fantasy Originsin myötä Final Fantasy II tuli ensimmäistä kertaa saataville Pohjois-Amerikassa, missä pelit ilmestyivät yhdelle levylle tallennettuna versiona, toisin kuin muilla markkinointialueilla. Sen sijaan Euroopassa kumpaakaan kokoelman sisältämistä peleistä ei ollut aiemmin julkaistu.
Vertailtaessa eroavaisuuksia pelien alkuperäisjulkaisuihin on Final Fantasy Origins hyvin samankaltainen kuin WonderSwan Color -uudelleenjulkaisut, jotka julkaistiin vuosina 2000 ja 2001 Japanissa. Koska PlayStation on kuitenkin tehoiltaan Bandain käsikonsolia suurempi, Originsissa voitiin käyttää esimerkiksi korkeampaa resoluutiota ja parempilaatuista musiikkia.
Uudistukset
Final Fantasy Originsiin tehtiin muutoksia niin pelien ulkoasun kuin pelattavuuden osalta. Grafiikka mallinnettiin suurin piirtein niiden Final Fantasy -pelien tasolle, jotka ilmestyivät alun perin Super Famicomille (Final Fantasy IV, V ja VI). Äänenlaatua taas kehitettiin vastaamaan PlayStationille julkaistuja Final Fantasy -pelejä (osat VII, VIII ja IX). Uusittujen musiikkikappaleiden sovituksesta vastasi Final Fantasy I:ssa Nobuo Uematsu, Final Fantasy II:ssa Tsuyoshi Sekito. Originsissa pelihahmoille on mahdollista antaa kuusimerkkisiä nimiä, kun aikaisemmin heidät voitiin nimetä enintään neljällä merkillä.
Myös osa alkuperäisissä peleissä esiintyvistä nimistä muutettiin. Final Fantasy I:ssa tämä koski pääasiassa paikkoja ja hahmoluokkia, joista esimerkkeinä Conerian kuningaskunnan nimeäminen ”Corneliaksi” sekä taistelijan (Fighter) vaihtaminen muotoon ”soturi” (Warrior). Sen sijaan Final Fantasy II:ssa muutamat päähenkilöt nimettiin uudelleen, muun muassa Guy ja Richard, joiden uudet nimet olivat Gus ja Gareth. Huomattavia lisäyksiä ovat pelien alkuun sijoitetut videonäytökset, mahdollisuus valita joko helppo tai Famicom-versioita vastaava normaali vaikeusaste sekä Memo-toiminto, jolla pelitilanne voidaan tallentaa tilapäisesti paikasta riippumatta. Eräänlaisena bonuksena pelaaja voi myös seurata pelin etenemisen myötä laajenevia kokoelmia, joihin lukeutuu informaatiota vihollisista, kuvakaappauksia ja suunnittelija Yoshitaka Amanon kuvituksia.
Va-Bank
Va-Bank oli neuvostoliittolainen, NL:n hajoaminen jälkeen venäläinen punkrock-yhtye. Se esitti kappaleensa ru-wikin tietojen mukaan venäjäksi. Yhtye levytti Suomessa vuonna 1988 Polarvox-levy-yhtiölle. Va-Bank esiintyi Jyrockissa Jyväskylässä samana vuonna.
Final Fantasy Origins
Viittaus muihin peleihin
upright|thumb|Erdrickin hauta Final Fantasy Originsin eurooppalaisversiossa. Ensimmäisen Final Fantasyn kaupungeissa esiintyy lukuisia hautakiviä. Näistä poikkeavin on Elfheimin haltiakaupungin hauta, johon on kaiverrettu muu kuin yleinen R.I.P.-lyhenne. Japanilaisessa Famicom-versiossa sekä amerikkalaisessa Final Fantasy Originsissa haudassa lukee ”May Link rest in peace”, jolla viitataan The Legend of Zelda -pelisarjan Link-sankariin. Linkin nimi esiintyy myös Game Boy Advancelle kehitetyssä Final Fantasy I & II: Dawn Of Soulsissa, tosin hieman erilaisessa ”Here lies Link” -tekstissä. Sen sijaan amerikkalaisen NES-version ja Final Fantasy Originsin PAL-julkaisun haudassa on viittaus Dragon Questin Erdrickiin, joka ensimmäisessä on muotoa ”Here lies Erdrick”, toisessa ”May Erdrick rest in peace”.
Al Di Meola
thumb|Al Di Meola soittamassa vuonna 2006. pienoiskuva|Al Di Meola (keskellä) soittamassa Return To Foreverin kanssa. Albert Laurence Di Meola (s. 22. heinäkuuta 1954 New Jersey) on yhdysvaltalainen fuusiokitaristi, joka tunnetaan kitaransoittotekniikan kehittäjänä ja latino-vaikutteisen instrumentaalimusiikin säveltäjänä.
Yleistä
Al Di Meolan ensimmäinen instrumentti oli rummut, mutta hän vaihtoi pian kitaraan. Vuonna 1971 hän aloitti opinnot bostonilaisessa Berklee College of Musicissa. Vuonna 1974 lahjakkuudeksi osoittautunut Di Meola sai kutsun Chick Corean Return to Forever -yhtyeeseen, jossa hän soitti yhtyeen silloisen kokoonpanon hajoamiseen asti 1976. Tuona aikana hän kohosi maineeseen nuorena, energisenä ja teknisesti lahjakkaana kitaravirtuoosina. Return to Foreverin lopettaessa Al Di Meola oli julkaissut jo aiemmin samana vuonna ensimmäisen soololevynsä, joka sisälsi niin ikään musiikkia, joka yhdisteli raskaamman rockin, jazzin, ja latino-musiikin aineksia. Sähkökitaran lisäksi hän osoitti levyillään hallitsevansa myös akustisen flamenco-tyylin.
Va-Bank
Yhtye sai nimensä puolalaisesta samannimisestä elokuvasta vuodelta 1981.
Al Di Meola
Yleistä
Di Meolan ensimmäisillä levyillä paljon tilaa saivat nopeat särösoundilla soitetut sähkökitarasoolot. Myöhemmillä levyillä akustinen kitara sai enemmän tilaa ja tinnitus on saanut Di Meolan myöhemmin vähentämään rock-soundien käyttöä lavalla ja sitä myötä myös levyillä. Di Meola on yleensä säveltänyt levynsä itse täyteen melodisia kappaleita. Oman soolouransa lisäksi Di Meola on esiintynyt esimerkiksi basisti Stanley Clarken, kosketinsoittaja Jan Hammerin ja viulisti Jean-Luc Pontyn kanssa. John McLaughlinin ja Paco de Lucían kanssa hän muodosti suositun kitaratrion.
Va-Bank
Va-Bank on moskovalainen rock-yhtye, ja perustettu vuonna 1986. Sen perusti laulaja-kitaristi Alexander Feliksovitsh Sklar (ven. Александр Феликсович Скляр).
Al Di Meola
Yleistä
Uransa alkuvaiheessa Di Meola halusi tulla tunnetuksi nimenomaan nopeana kitaristina, mutta myöhemmin hän on pyrkinyt tietoisesti vähentämään tiluttamista ja keskittynyt musiikissaan enemmän muihin arvoihin. Di Meola on ollut yksi fuusiokitaran tärkeimpiä vaikuttajia ja kehittäjiä, ja hän on ollut esikuva myös moille muiden musiikin tyylien edustajille, kuten esimerkiksi Yngwie Malmsteenille.
Suosituimpia levyjä Di Meolalta ovat olleet uran alkupään levyt, kuten Elegant Gypsy ja Splendido Hotel, sekä myöhemmästä tuotannosta esimerkiksi Kiss my Axe (joka sisältää provosoivasta nimestään ja levyn ulkoasusta huolimatta varsin rauhallista musiikkia).
Va-Bank
Nuorison suosima musiikki alkoi olla hyväksytympää Neuvostoliitossa pääsihteeri Mihail Gorbatšovin valtakaudella, uuden niin sanotun avoimuuden politiikan mukaisesti.
Svetlogorsk
Svetlogorsk tarkoittaa seuraavia asioita:
Svetlogorsk (Kaliningradin alue)
thumb|85px|Svetlogorskin vaakuna. Svetlogorsk on kylpyläkaupunki Kaliningradin alueella Venäjällä. Se sijaitsee Itämeren rannalla 39 kilometriä Kaliningradista luoteeseen. Kaupunki on Svetlogorskin piirin keskus. Sen kautta kulkee Pionerskin ja Svetlogorskin Primorjen välinen rautatie. Asukkaita on 11 100 henkeä (vuonna 2009).
thumb|right|300px|Svetlogorskin vesitorni. Paikkakunta on perustettu vuonna 1258. Vuoteen 1945 saakka se kuului Saksan Itä-Preussiin nimellä Rauschen. Nykyisen nimensä kaupunki sai vuonna 1946. Se on suosittu matkailukohde, jossa toimii mm. kivennäisvesi- ja mutakylpylä.
Darkness of Eternity
Darkness Of Eternity on Amberian Dawnin kahdeksas studioalbumi, julkaistiin vuonna 2017.
Gerhard Domagk
Gerhard Domagk (30. lokakuuta 1895 – 24. huhtikuuta 1964) oli saksalainen lääkäri.
Hän toimi saksalaisen väritehtaan tieteellisenä johtajana ja huomasi vuonna 1932, että väriaineeksi kehitetty prontosiili tehosi hiirien streptokokki-infektioihin. Tehoaine ei kuitenkaan ollut värimolekyyli, vaan sen aktiivinen hajoamistuote, sulfaniiliamidi. Siitä kehitettiin satoja johdannaisia. Se tehosi erityisesti streptokokkitulehduksiin, kuten lapsivuodekuumeeseen ja reumakuumeeseen. Hänelle myönnettiin tästä keksinnöstä Nobelin lääketieteen palkinto vuonna 1939.
Mustatetra
Mustatetra (Gymnocorymbus ternetzi) on eteläamerikkalainen tetrojen heimoon kuuluva kala, joka on myös suosittu ja melko helppohoitoinen akvaariokalana.
Koko ja ulkonäkö
Mustatetra on mustavalkoraitainen tetra. Useimpien sukulaistensa tavoin se on sivuilta litistynyt parvikala. Mustatetra on yleensä nuorempana tummemman värinen ja väri hiipuu vanhempana. Se voi elää jopa kahdeksanvuotiaaksi. Naaraat tunnistaa siitä, että niiden evät myötäilevät niiden alavatsaa, kun taas koiraiden evät ovat isommat. Kutevan naaraan huomaa sen pulleasta mahasta.
Alkuperä
Mustatetra kuuluu eteläamerikkalaisiin tetrakaloihin. Mustatetra on kotoisin Paraguay-joelta, enimmäkseen Bolivian alueelta.
Käyttäytyminen ja lisääntyminen
Mustatetraa on helppo viljellä. Laji uiskentelee akvaarion keskikerroksessa, josta yksilöt voivat myös varata pieniä reviireitä itselleen. Viljely onnistuu hyvin, kun kaloille tarjoaa vaihtelevaa ruokaa ja pitää lämpötilan noin 26 °C:ssa. Mustatetra on parvikala. Koska mustatetra on isommanpuoleinen tetra, riittää parveksi 7–10 yksilöä. Akvaarion minimikoko sata litraa.
Vesiolot ja ravinto
Mustatetrat viihtyvät luonnossa vesissä, joissa on paljon kasvillisuutta ja juurakoita. Siksi ne viihtyvät akvaario-oloissakin paremmin, kun niille suodaan vastaavanlaisia piilopaikkoja. Mustatetralle kelpaa kaikenlainen ruoka. Mustatetran suosikkiruokaa ovat elävät hyttyset.
Pyhä Kristoforos
220px|thumb|Pyhä Kristoforos [[Hans Memlingin maalauksessa 1400-luvulta.]] Pyhä Kristoforos eli Pyhä Kristoffer (, Ágios Khristóforos), suomeksi "Kristuksen kantaja" on sekä katolisen että ortodoksisen kirkon kunniottama pyhimys, jonka kerrotaan tulleen surmatuksi marttyyrinä Rooman keisari Deciuksen (249–251) tai toisten tietojen mukaan Maximinus Daian aikana (308–313). Eriävät käsitykset johtuvat mahdollisesti sekaannuksesta, jonka on aiheuttanut nimien Decius ja Dacian (Daia, daakialainen) samankaltaisuus.
Ortodoksisessa kirkossa Pyhän Kristoforoksen muistopäivä on 9. toukokuuta. Katolisen kirkon tridentiininen kalenteri salli Pyhän Kristoforoksen muistoa vietettävän 25. heinäkuuta ainoastaan yksityisessä messussa. Tämä rajoitus kumottiin vuonna 1954. Vaikka katolinen kirkko yhä sallii häneen kohdistuvat hartaudenharjoitukset ja mainitsee hänet 25. heinäkuuta muistettavien pyhimysten joukossa, paavi Paavali VI poisti hänet katolisesta pyhimyskalenterista vuonna 1969 antamallaan motu propriolla Mysterii Paschalii. Tuolloin kirkko julisti, että hänen muistopäivänsä ei kuulunut vanhaan roomalaiseen perinteeseen vaan oli tullut käytäntöön jokseenkin myöhään (noin 1550). Muistopäivää vietetään silti yhä paikallisesti.
Legendat
Pyhän Kristoforoksen elämään ja kuolemaan liittyvistä legendoista varhaisimmat ovat kreikkalainen 500-luvulta ja latinalainen 900-luvulta. Walter Speyeriläinen kirjoitti niistä 1000-luvulla oman versionsa, mutta tunnetuimmat muunnelmat ovat peräisin Kultaisesta Legendasta 1200-luvulta.
Kreikkalainen legenda
David Woodsin selostaman kreikkalaisen legendan mukaan Kristoforos teloitettiin keisari Deciuksen neljäntenä hallintovuotena. Hänen alkuperäinen nimensä oli Rebrebus, ja hän oli koirankuonolainen. Hän oli joutunut sotavangiksi ja sen jälkeen sotilaaksi Rooman armeijaan. Yksikkö oli numerus Marmaritarum, jollainen on todellisuudessa ollut olemassa Antiokiassa. Sen sotilaat tulivat Egyptin ja Libyan rajaseudulta Marmaricasta, jonka väestöä kutsuttiin nimellä marmaritae. Rooman armeijassa Rebrebus näki valoa hehkuvan hahmon, joka kosketti hänen huuliaan. Hän huomasi osaavansa kreikkaa ja meni kristittyjen vankilaan moittimaan kristittyjen kidutusta. Keisari lähetti sotilaita pidättämään hänet, mutta enkeli Rafaelin avulla nämä kääntyivät kristinuskoon. Rebrebus johti kannattajansa Antiokiaan, missä piispa Babylas kastoi hänet ja antoi kasteessa nimen Kristoforos. Kristoforos vaati, että hänet vietäisiin vankina keisarin eteen, ja näin tapahtui. Muutaman turhan yrityksen jälkeen Kristoforos onnistuttiin teloittamaan, minkä jälkeen piispa Pietari Attalialainen vei hänen ruumiinsa omaan kaupunkiinsa.
Kultainen legenda
Kultaisen Legendan mukaan Kristoforos oli kanaanilainen, viisi kyynärää (noin 2,25 metriä) pitkä ja kasvoiltaan pelottavan näköinen. Palveltuaan aikansa Kanaanin kuningasta hän päätti poistua ja palvella ”suurinta kuningasta, joka on olemassa”. Hän meni suurimpana tunnetun kuninkaan luokse, mutta eräänä päivänä hän näki kuninkaan tekevän ristin­merkin, kun paholainen mainittiin. Todettuaan, että kuningas pelkäsi paholaista, Kristoforos päätti mennä paholaisen luo. Hän kohtasi joukon rosvoja, joista yksi väitti olevansa paholainen, ja hän päätti palvella tätä. Mutta kun hän huomasi, että hänen uusi isäntänsä karttoi tien varressa olevaa ristiä, hän päätteli paholaisen pelkäävän Kristusta, hylkäsi rosvojoukon ja ryhtyi tiedustelemaan ihmisiltä, missä Kristus oli. Hän kohtasi erakon, joka perehdytti hänet kristilliseen uskoon. Kristoforos kysyi häneltä, miten Kristusta voitiin palvella. Kun erakko suositteli paastoa ja rukousta, Kristoforos vastasi, ettei hän kyennyt sellaiseen. Sen jälkeen erakko ehdotti, että suuren kokonsa ja voimansa vuoksi Kristoforos voisi palvella Kristusta auttamalla ihmisiä kulkemaan erään vaarallisen joen yli, missä monet olivat menehtyneet sitä yrittäessään. Erakko lupasi, että tällainen palvelus miellyttäisi Kristusta.
Kun Kristoforos oli suorittanut tällaisia palveluksia jonkin aikaa, pieni lapsi pyysi häntä kuljettamaan hänet joen yli. Ylityksen aikana joki alkoi tulvia ja lapsi tuntui raskaalta kuin lyijy, niin että Kristoforos vain vaivoin saattoi kuljettaa hänet ja joutui suuriin vaikeuksiin. Kun hän lopulta pääsi vastarannalle, hän sanoi lapselle: ”''Olet saattanut minut suurimpaan vaaraan. En usko, että koko maailma olisi harteillani niin raskas kuin sinä olit.” Lapsi vastasi: ”Harteillasi ei ollut vain koko maailma vaan Hän joka teki sen. Olen Kristus, kuninkaasi, jota palvelet tässä työssäsi.''” Sen jälkeen lapsi katosi.
Myöhemmin Kristoforos kävi Lyykian kaupungissa ja lohdutti siellä kristittyjä, joita uhkasi marttyyri­kuolema. Vietynä paikallisen kuninkaan luo hän kieltäytyi uhraamasta pakanallisille jumalille. Kuningas yritti voittaa hänet puolelleen luovuttamalla hänelle rikkauksia ja antamalla kahden kauniin naisen vietellä hänet. Kristoforos kuitenkin käännytti nämä naiset kristinuskoon, kuten hän oli jo tehnyt tuhansille kaupungin asukkaille. Kuningas määräsi hänet surmattavasti. Monet yritykset hänen surmaamisekseen epäonnistuivat, mutta lopulta hänet saatiin mestattua.
Walter Speyeriläinen
Saksalainen piispa ja runoilija Walter Speyeriläinen kuvasi Pyhän Kristoforoksen koiranpäiseen lajiin kuuluvana jättiläisenä, joka asui Kanaanin maassa, söi ihmislihaa ja haukkui. Mutta kun hän tapasi Kristus-lapsen, hän katui aikaisempaa käytöstään ja otti vastaan kasteen. Tällöin hän myös sai ihmismäisen ulkonäön, ja siitä lähtien hän omisti elämänsä kristilliselle palvelukselle ja tuli yhdeksi sotilaspyhimyksistä.
Historiatieteen näkökulma
Historioitsija David Woods katsoo osoittaneensa, että Kristoforos - tarinan taustalla on keisari Diocletianuksen sotaretken yhteydessä Marmaricassa roomalaisten sotavangiksi Libyassa joutunut mies, joka vietiin Syyrian Antiokiaan. Siellä hänestä tuli sotilas roomalaiseen numerus Marmaritarum -yksikköön, joka tiedetään Diocletianuksen perustamaksi. Hän kääntyi kristinuskoon ja koki marttyyrikuoleman vuonna 308. Aleksandrian piispa Pietari Aleksandrialainen (< "Attilialainen") toi hänen ruumiinsa Aleksandriaan. Pietari Aleksandrialaisen tiedetään ostaneen joitakin Marmarican sotavankeja vapaaksi Aleksandriassa ja hänen kerrotaan myös matkustaneen Antiokiaan, joka oli numerus Marmaritarum -yksikön kotipaikka. Mahdollisesti juuri hän myös kastoi Kristoforoksen.
Koska mitään Kristoforoksen kulttia Aleksandriassa ei tunneta, Woods olettaa, että pyhäinjäännöksen ympärille syntyikin Pyhän Menasin kultti Abu Minasiin, joka on 50 km lounaaseen Aleksandriasta. Yhtäläisyydet Kristoforokseen ovat lukuisat. Myös Menas oli pyhimyselämäkertansa mukaan sotilas, kärsi marttyyrikuoleman ulkomailla ja palautettiin kotiseudulleen Marmaricaan. Koptilaisessa perinteessä Pyhä Menas on matkustajien suojeluspyhimys, aivan kuten Kristoforos kreikkalaisessa ja latinalaisessa perinteessä.
Woods arvelee, että Kristoforosta koskevat tarinat syntyivät Antiokiassa. Siellä ulkomainen marttyyri alettiin tuntea nimellä "Kristoforos", mikä kuitenkin olisi ollut vain kunnianimi. Hänelle keksittiin alkuperäiseksi nimeksi Rebrebus, mikä tuli latinan pahaa tai moitittavaa tarkoittavasta sanasta reprobus. Koirankuonolaisuus johtuisi siitä, että Herodotoksen Historiateoksessa Libyan Marmaricassa asuvien kerrottiin olleen koiranpäisiä. Historiallisissa lähteissä Kristoforos mainitaan vuonna 452, jolloin hänelle omistettiin kirkko Turkin Bityniassa. Kristoforos mainitaan myös 300-luvun lopun piirtokirjoituksessa, joka on löytynyt Turkin Kilikiasta. Kristoforoksen palvonta olisi siten jakautunut pyhäinjäännösten ympärillä tapahtuneeksi Pyhän Menaksen kultiksi Egyptissä ja toisaalta Kristoforoksen kultiksi ilman pyhäinjäännöksiä Turkissa. Woodsin esittämien tietojen lisäksi Kristoforoksesta ei tiedetä varmuudella muuta.
Felix Racine näkee Kristoforoksen tarinassa 400- ja 500-lukujen roomalaiseen maailmankuvaan liittyvän muutoksen, jossa aikaisemmin rajaseutuja asuttaneet "koirankuonolaiset" ilmestyvät valtakunnan rajojen sisälle ja jopa Rooman lähiseuduille, oppivat puhumaan kreikkaa ja kääntyvät kristinuskoon, joka 400-luvulla oli jo Bysantin ainoa sallittu uskonto. Kristoforoksen pyhimyselämäkerta todistaa roomalaisen identiteetin hämmennyksestä, kun aikaisemmin vieraat ja torjutut elementit astuvat sisälle ja omaksuvat roomalaisen minuuden aina kieltä ja uskontoa myöten.
Ortodoksisessa kirkossa
Ortodoksinen kirkko viettää Lycean Kristoforoksen muistopäivää 9. toukokuuta. Silloin luettava liturginen teksti ja hymnit viittaavat hänen vangitsemiseensa Deciuksen käskystä, joka yritti vietellä Kristoforoksen porttojen avulla ennen kuin määräsi hänet mestattavaksi. Kontakki-hymnissä sanotaan:
Pyhäinjäännökset
Pyhän taiteen museossa Pyhän Justinen kirkossa (Sveti Justina) Rabissa Kroatiassa on kullattu pyhäinjäännöslipas, jossa väitetään sisältävän Pyhän Kristoforoksen pääkallon. Kirkon mukaan pää­kallo tuotiin sinne 1000-luvulla, ja kun se sijoitettiin kaupunginmuurin päälle, se tuhosi saraseenien armeijan, joka parhaillaan piiritti kaupunkia.
Mitalit
Mitaleja, joissa on Pyhän Kristoforoksen nimi ja kuva, käyttävät yleisesti riipuksina varsinkin matkustajat hartauden harjoittamiseksi ja pyytääkseen häneltä siunausta. Hänen pienois­patsaitaan pidetään usein autoissa. Ranskassa näihin mitaleihin liittyy usein käytetty sanonta "Regarde st. Cristophe et va-t-en rassuré" (Katso Pyhää Kristoforosta ja jatka matkaasi rauhoittuneena"); espanjan­kielisissä maissa taas sanotaan: "Si en San Cristóbal confías, de accidente no morirás" ("Jos luotat Pyhään Kristo­forokseen, et kuole onnettomuudessa"). Itävallassa järjestetään vuosittain lähimpänä Pyhän Kristo­foroksen päivää olevana sunnuntaina rahankeräys ajoneuvojen hankkimiseksi lähetys­saarnaajille, ja silloin ihmisiä pyydetään antamaan hyvin pieni rahamäärä jokaista kilo­metriä kohti, jonka he ovat vuoden aikana matkustaneet turvallisesti.
Yleinen suojeluspyhimys
Kristoforos on laajalti suosittu pyhimys, jota pidetään urheilijoiden, merimiesten, lautturien ja matkailijoiden suojelus­pyhimyksenä. Häntä kunnioitetaan yhtenä neljästä­toista pyhästä auttajasta. Häneltä pyydetään myös suojelusta muun muassa ukkosta, kulkutauteja, epilepsiaa, tulvia ja myrskyjä vastaan, ja hän on myös jousiampujien, opiskelijoiden, merimiesten, kirjansitojien, puutarhurien ja kuljettajien suojeluspyhimys.
Paikkakuntien suojeluspyhimys
Kristoforos tunnetaan myös monien paikkakuntien suojeluspyhimyksenä. Niitä ovat Baden, Braunschweig ja Mecklenburg Saksassa, Barga Italiassa, Rab Kroatiassa, Saint Kitts, Girona Espanjassa, Mondim de Basto Portugalissa, Agrinion Kreikassa, Vilna Liettuassa, Riika Latviassa, Havanna Kuubassa ja Paete Filippiineillä.
Pyhä Kristoforos taiteessa
thumb|Venäläinen ikoni 1600-luvulta: Pyhä Kristoforos Koska Pyhä Kristoforos tunnetaan matkustajien suojeluspyhimyksenä ja suojelijana äkilliseltä kuolemalta. Monissa kirkoissa on hänen patsaansa, joka usein on sijoitettu vastapäätä etelänpuoleista ovea niin, että se on helposti nähtävissä. Hänet kuvataan tavallisesti jättiläiskokoisena miehenä, jolla on lapsi harteillaan ja sauva toisessa kädessä. Englannissa on enemmän Pyhää Kristoforosta kuin ketään muuta pyhimystä esittäviä seinämaalauksia; vuonna 1904 Mrs. Collier, joka kirjoitti asiasta British Archaeological Associationille, mainitsi kaikkiaan 183 häntä esittävää maalausta, veistosta tai muuta teosta, mikä ylittää kaikki muut paitsi Neitsyt Marian. Myös Suomessa Hattulan Pyhän Ristin kirkossa on näyttävä Kristoforos-maalaus eteläportaalia vastapäätä tervehtimässä kirkkoon astujia.
Ortodoksissa ikoneissa Pyhä Kristoforos kuvataan usein koiranpäisenä. Leslie Ross olettaa, että tämä bysanttilainen kuvaus Pyhästä Kristoforoksesta juontuu siitä, että kanaanilaisia tarkoittava latinan sana cananeus on sekoitettu sanaan canineus, koiramainen. Koska Kristoforos ei vanhimpien legendojen mukaan ollut kanaanlilainen vaan marmaricalainen, on silti luultavampaa, että erehdys tapahtui toisin päin: koiramainen (canineus) pyhimys muuttui kanaanilaiseksi (cananeus).
Valkonaaman poika
Valkonaaman poika (Son of Paleface) on vuonna 1952 valmistunut jatko-osa elokuvalle Valkonaama. Elokuvan ohjasi Frank Tashlin, ja sen pääosassa näytteli edeltäjänsä tavoin Bob Hope. Hope näyttelee Junior Potteria, joka lähtee villiin länteen lunastamaan isänsä perintöä.
Rahmon Nabijev
Rahmon Nabijev (1930 – 10. huhtikuuta 1994) oli entinen kommunisti ja Tadžikistanin presidentti marraskuusta 1991 syyskuuhun 1992, jolloin hänet pakotettiin eroamaan. Sen jälkeen hänen joukkonsa ja islamilainen oppositio taistelivat vallasta ja puhkesi sisällissota.
DK King of Swing
DK King of Swing on vuonna 2005 julkaistu Donkey Kong -peli Game Boy Advance-käsikonsolille. Pelin kehitti japanilainen pelitalo Paon ja julkaisi Nintendo. Pelin tarkoitus on pelata Donkey Kong -hahmoilla erilaisissa kentissä, jotka vaikeentuvat taso tasolta. Peli sisältää seikkailu-, Jungle Jam yksin- ja moninpelitilat sekä extrat. Pelin jatko-osa on DK Jungle Climber, joka julkaistiin Nintendo DS:lle vuonna 2007.
Juoni
Pelimaailmassa järjestetään suurta Jungle Jam -turnausta, josta voittajasta tulee viidakkosankari. Kesken kaiken Kuningas K. Rool, Donkey Kongin arkkivihollinen ilmestyy paikalle ja varastaa kaikki DK-mitalit, jotka ovat turnauksen palkinnot ja pakenee. Donkey Kong ja hänen ystävänsä lähtevät takaa-ajoon.
Pelaaminen
Pelin pelattavuus on melko yksinkertaista, sillä pelihahmoa ohjataan yksinomaan olkapäänäppäimillä L ja R. Kun painaa L-näppäintä, pelihahmo liikkuu vasemmalle ja R-näppäintä painamalla oikealle. Kun näitä näppäimiä painaa yhtaikaa, niin pelihahmo hyppää. Pelissä on 5 maailmaa: viidakko, autiomaa, meri, jäämaa ja ilma-alus, joista jokainen sisältää neljä kenttää ja pomovastustason. Jokaisessa kentässä esiintyy tappeja, joko yksittäisissä tai seassa, joihin tartutaan samoilla näppäimillä, millä liikkuminen tapahtuu. Jos pelaaja tarttuu tappiin oikealla kädellä, hän pyörii oikealle ja niin edespäin. Jos tappeihin tarttuu molemilla käsillä, niin voi tehdä eräänlaisen hyökkäyksen, millä tuhota viholliset tieltä. Pelaajan tarkoitus on hypätä tapilta tapille, jotta pääsisi tasoissa eteenpäin. Jokaiseen kenttään on piilotettu DK-mitali, jonka saamalla pelaaja läpäisee tason. Kentissä on myös kristalleja, joiden saamista vaaditaan myös tason läpipääsemiseksi. Tasoissa on myös Bonus-kenttiä, josta pelaaja voi voittaa palkintoja. Jokaisessa kentissä on banaaneja, jotka antavat lisäelämiä. Osa pelin hahmoista on tuttuja aiemmista Donkey Kong-peleistä, samoin kuin esineet, mikä saa pelin hyvin paljon muituttamaan vanhoja Donkey Kong Country-pelejä.
Pelattavat hahmot
Vain Donkey Kong on pelattavana seikkailutilassa. Diddy Kongin saa pelattavaksi hahmoksi seikkailutilaan kun pelaaja on kerännyt 24 DK-mitalia. Muut hahmot ovat pelattavia Jungle Jam-tilassa:
Hirvox
Hirvox on suomalainen kodinelektroniikkaan keskittynyt erikoisliike. Hirvox on Radiolux Oy:n aputoiminimi. Yritys on perustettu vuonna 1946. Myymälät sijaitsivat Vantaan Tammistossa, Espoon Liilassa, Kuusankoskella/Kouvolassa ja Helsingissä.
1970-luvun puolivälissä Hirvox tuomittiin maksamaan korvauksia kilpailijalleen Sound Centerille, koska oli vilpillisesti vertailuttanut asiakkailla omia kaiutinmallejaan ja teknisesti heikennettyjä Sound Centerin AR-kaiuttimia.
Fabryka Schindlera
thumb|Fabryka Schindlera Fabryka Schindlera on Puolan Krakovassa sijaitseva museo, joka kertoo saksalaisten miehitysajasta Krakovassa toisen maailmansodan aikana, sekä juutalaisten kohtalosta tuona aikana.
Museorakennuksessa toimi vuosina 1940-1944 saksalaisen liikemiehen Oscar Schindlerin omistama emalitehdas, jossa hän auttoi tehtaan juutalaisia työntekijöitä välttämään joutumisen keskitysleirille. Tarina on tullut tunnetuksi elokuvasta Schindlerin lista, joka on myös osittain kuvattu tällä tehtaalla.
A Piano: The Collection
A Piano: The Collection on yhdysvaltalaisen laulaja-lauluntekijä Tori Amosin kokoelmaboksi, joka julkaistiin vuonna 2006. Viiden CD:n boksi sisältää kappaleita Amosin albumeilta Little Earthquakes, Under the Pink, Boys for Pele, From the Choirgirl Hotel, To Venus and Back, Scarlet's Walk ja The Beekeeper sekä aikaisemmalta kokoelmalevyltä Tales of a Librarian. Lisäksi kokoelmassa on mukana alun perin singlejen B-puolina julkaistuja kappaleita, demoja ja muita harvinaisuuksia.
Levy A 440 Hz
Little Earthquakes extended
Levy B 493.88 Hz
Pink & Pele
Levy C 523.25 Hz
Pele, Venus & Tales
Levy D 587.33 Hz
Choirgirl, Scarlet, Beekeeper
Levy E 659.26 Hz
Bonus B-sides
Bobby Vinton’s Greatest Hits of Love
Bobby Vinton's Greatest Hits of Love on Bobby Vintonin kokoelma-albumi, joka koostuu laulajan singleistä vuosilta 1967-1969.
Albumi julkaisee kaksi ennen julkaisematonta laulua. Albumin on tuottanut Billy Sherrill sekä äänittynyt Tom Sparkman.
Listasijoitukset
Albumilista - Billboard (North America)
Auringonpolttama
Auringonpolttama on elävän kudoksen, kuten ihon, palovamma, jonka aiheuttaa liika altistuminen ultraviolettisäteilylle yleensä auringonvalosta saatuna. Tavanomaiset oireet ihmisillä ja eläimillä ovat punainen tai punertava ja kuumottava iho, yleinen raukeus ja lievä heikotus. Äärimmäisissä tapauksissa liika UV-säteily voi olla hengenvaarallista. Vähäisempi altistus UV-säteilylle tuottaa yleensä rusketuksen.
Sojuz TM-3
Sojuz TM-3 oli Neuvostoliiton lähettämä kolmas miehistö Mir-avaruusasemalle. Avaruusalus laukaistiin Baikonurin kosmodromilta 22. heinäkuuta 1987 ja se laskeutui maahan 29. joulukuuta 1987. Alus kuljetti avaruuteen Syyrian ensimmäisen avaruuslentäjän.
Auringonpolttama
Liiallinen UV-säteily on ihokasvainten yleisin aiheuttaja. Aurinkovoiteen uskotaan laajalti suojaavan auringonpolttamalta, joskin joidenkin tutkijoiden mukaan se ei välttämättä suojaa tehokkaasti pahanlaatuiselta melanoomalta, jota aiheuttaa joko ultraviolettisäteilyn spektrin toinen osa tai jokin auringosta riippumaton tekijä. Vaatetusta pidetään parhaana keinona suojata ihoa. Maltillinen rusketus ilman palamista nostaa ihon melaniinin määrää ja voi siten myös suojata myöhemmältä auringonpolttamalta. Sekä auringonpolttaman että ruskettumisen aiheuttaa suora DNA-vaurio. Kun ihosolujen DNA tuhoutuu UV-säteilyn vaikutuksesta, tyypin I solukuolema käynnistyy ja iho korvautuu uudella. Pahanlaatuinen melanooma voi syntyä epäsuoran DNA-vaurion johdosta, jos vaurio ei korjaudu kunnolla. Auringonpolttama paranee hitaasti, joskin jotkin ihovoiteet voivat lievittää oireita.
Sojuz TM-3
Miehistö
Laukaistiin avaruuteen
Auringonpolttama
Aiheesta muualla
Quemadura
Sojuz TM-3
Miehistö
Laskeutuivat
Innuendo (täsmennyssivu)
Innuendo voi tarkoittaa seuraavia:
Akaa (Suomen entinen kunta)
Akaa oli nykyisen Akaan kaupungin alueella ennen Toijalan kauppalan perustamista vuonna 1946 sijainnut kunta ja sitä edeltänyt kirkkopitäjä. vasen|pienoiskuva|Kartta Akaan ja [[Valkeakoski|Valkeakosken kuntaliitoksista. Entisen Akaan kunnan rajat vuosina 1895, 1895-1932 ja 1932-1946 korostettuna punaisella.]] Kirkkopitäjänä Akaa itsenäistyi Sääksmäestä vuonna 1483. Urjala oli Akaan kappeliseurakuntana jo keskiajalla ja erosi omaksi kirkkoherrakunnakseen vuonna 1589. Kylmäkoski oli Akaan rukoushuonekuntana vuodesta 1666, tuli kappeliksi vuonna 1892 ja itsenäistyi vuonna 1897. Akaan kunta perustettiin pitäjänkokouksessa vuonna 1870 sen jälkeen, kun oli annettu asetus kunnallishallinnosta maaseudulla. Vuonna 1932 Akaan pohjoisosa erotettiin uudeksi Viialan kunnaksi, johon liitettiin myös osia Lempäälästä ja Vesilahdesta.
Vuoden 2007 alussa Toijala ja Viiala yhdistyivät, ja tämän kuntaliitoksen jälkeen uuden kaupungin nimenä on jälleen Akaa. Myös Kylmäkosken kunta liittyi uudelleen perustettuun Akaaseen vuoden 2011 alusta. Akaan kirkko ja seurakunta ovat kantaneet koko ajan Akaan nimeä.
Väkiluvun kehitys:
Togo olympialaisissa
Togon ainoa olympiamitalisti on koskimeloja Benjamin Boukpeti, joka sai pronssia kajakkiyksikössä Pekingissä 2008. Kukaan toinen togolaisurheilija ei ole yltänyt olympialaisissa pistesijalle, eli kahdeksan parhaan joukkoon.
Monika Pedersen
Monika Pedersen tanskalainen laulaja, joka oli norjalaisen Sirenia-yhtyeen laulaja. Eroamisen syyksi kerrottiin musiikilliset erimielisyydet.
Janne Kolling
Janne Kolling (s. 12. heinäkuuta 1968 Århus) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000. . Hän voitti maailmanmestaruuden Saksan kisoissa 1997 sekä Euroopan-mestaruuden Saksassa 1994 ja Tanskassa 1996. Hän lopetti maajoukkueuransa vuonna 2001 pelattuaan 250 maaottelua.
Suomen Karmel-yhdistys
Suomen Karmel-yhdistys on kristillisen sionismin pohjalta toimiva ystävyysseura. Yhdistyksen tunnus on ”Raamatun ja Israelin puolesta”.
Janne Kolling
Seuratasolla Kolling edusti muun muassa Viborg HK:ta, espanjalaista Corte Blanco Bidebietaa sekä norjalaista Tertnes IL:ää.
Suomen Karmel-yhdistys
Yhdistys ja toiminta
Vuonna 1949 perustettu yhdistys on saanut nimensä Israelissa Välimeren ja Jisreelin laakson välissä olevan Karmel-vuoren mukaan.
Toiminnan perustana on Raamatun sana, ja sen pohjalta nousee halu tukea Israelin kansaa ja rukoilla sen puolesta.
Yhdistyksen jäsenet ovat kristittyjä, jotka pitävät koko Raamattua Jumalan sanana. He odottavat sekä Jeesuksen toista tulemusta että Israelin uudistumista Hänen kauttaan.
Yhdistys tekee Suomessa julistustyötä. Evankeliumin lisäksi pidetään esillä Raamatun opetusta Israelin maan ja kansan keskeisestä asemasta Jumalan pelastushistoriassa. Yhdistys pyrkii edistämään suomalaisten ja israelilaisten välistä ystävyyttä ja yhteistyötä.
Jäsenyys
Karmel-yhdistyksen jäsenmaksu vuosijäsenille on 25 euroa ja ainaisjäsenmaksu on 250 euroa.
Lähteet
http://www.karmel.fi/karmel-yhdistys
Heimo Tauriainen
Heimo Sakari Tauriainen (1. helmikuuta 1927 Helsinki – 30. elokuuta 1989 Helsinki) oli suomalainen televisiotoimittaja ja uutisankkuri.
Tauriainen toimi Yleisradion televisiouutisten uutistenlukijana 1970-luvulla ja 1980-luvun alussa. Hän jäi eläkkeelle Yleisradion palveluksesta vuonna 1984. Tauriainen laati 1980-luvulla useiden Mitä missä milloin -vuosikirjojen uutiskatsaukset.
Kullerjärvi
Kullerjärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven - Lukujärven valuma-alueeseen.
Maantiede
Järven pinta-ala on 2,8 hehtaaria ja se on halkaisijaltaan 250 metriä. Siihen ei laske ojia eikä siitä lähde ojaa. Järveä ympäröivän kosteikon reunalta virtaa liikavesioja, joka yhtyy lasketusta Mustajärvestä lähtevään ojaan, joka laskee Kaarnijärveen. Järvellä on 730 metriä rantaviivaa ja sen ranta on pääosin kosteikkoa, jota ympäröi moreenipohjainen metsämaasto. Järven rannat ovat rakentamattomia.
Luonnontila
Järvi on nykyään osittain tai kokonaan kasvanut umpeen, mikä riippuu tulkinnasta. Vuoden 1968 peruskartassa järvi oli muodoltaan pyöreä ja siinä oli avovettä, mutta vuoden 1984 kartassa se oli kutistunut selvästi.
Etymologia
Kullerjärven ympäristössä on keskittymä kalevalaisia nimiöitä kuten Untamala, Kaukola, Seppälä ja Ilotunniemi. Sen vuoksi järven nimeen voisi liittää Kullervoon viittaava selitys.
Reclusion
Reclusion on suomalaisen industrial death metal -yhtyeen Total Devastationin toinen studioalbumi. Se julkaistiin vuonna 2005 levymerkillä Firebox Records.
Liettuan jääkiekkomaajoukkue
Liettuan jääkiekkomaajoukkue edustaa Liettuaa miesten kansainvälisisissä jääkiekko-otteluissa. Liettua on jääkiekon maailmanrankingissa 24. sijalla. Liettua ei ole koskaan pelannut olympialaisissa. Maa liittyi Kansainvälisen jääkiekkoliiton IIHF:n jäseneksi helmikuussa vuonna 1938. Maailmanmestaruuskilpailuissa Liettuan maajoukkue pelasi ensi kerran vuonna 1938. Vuonna 2021 maalla oli 1 360 rekisteröityä miesjääkiekkoilijaa ja seitsemän jäähallia.
Lokakuussa 2018 maan jääkiekkoliitto nimitti maajoukkueen päävalmentajaksi kanadalaisen Daniel Lacroix'n yksivuotisella sopimuksella. Maaliskuussa 2021 hänen tilalleen nimitettiin 42-vuotias liettualainen Arunas Aleinikovas, josta tuli joukkueen ensimmäinen kotimainen päävalmentaja 11 vuoteen. Vuoden 2018 Aleinikovas toimi joukkueen maalivahtivalmentajana, kun maa voitti maailmanmestaruuskilpailujen 1. divisioonan B-lohkon kotikisoissaan Kaunasissa. Aleinikovas on edustanut peräti 13 kertaa maataan maailmanmestaruuskisoissa ja toiminut joukkueen apuvalmentajana ja maalivahtivalmentajana vuodesta 2013 alkaen.
Vuonna 2022 Liettuan oli määrä pelata 1. divisioonan B-lohkon maailmanmestaruuskilpailuissa Puolassa. Kun Venäjä ja Valko-Venäjä suljettiin Ukrainan sodan vuoksi vuoden 2022 maailmanmestaruuskilpailuista, 1. divisioonan A-lohkosta niiden tilalle nostettiin kaksi parasta joukkuetta, eli Ranska ja Itävalta. Niiden tilalle 1. divisioonan A-lohkoon nousi puolestaan Liettua. Maa sijoittui turnauksessa pronssille. Se on Liettuan paras sijoitus nykyisellä maailmanmestaruuskilpailujen sarjajärjestelmällä.
USS Tuscaloosa (CA-37)
USS Tuscaloosa (runkonumero CA-37) oli Yhdysvaltain laivaston New Orleans -luokan raskas risteilijä.
Valmistus
Alus tilattiin Camdenista New Jerseystä New York Shipbuilding Companyltä, missä köli laskettiin 3. syyskuuta 1931. Alus laskettiin vesille 15. marraskuuta 1933 kumminaan luutnantti Thomas Lee McCannin puoliso ja otettiin palvelukseen 17. elokuuta 1934 ensimmäisenä päällikkönään John N. Ferguson.
Palvelus
Alus oli huhtikuusta 1942 alkaen sijoitettuna Scapa Flow'hun liitettynä Britannian Kotilaivastoon, jonka mukana se suojasi Jäämeren saattueita. Alus palasi syyskuussa Yhdysvaltoihin huollettavaksi, kun valmistauduttiin marraskuiseen Pohjois-Afrikan maihinnousuun. Ollessaan maihinnousun läntisessä osastossa Casablancan edustalla alus kohtasi taisteluun pyrkiviä Vichyn Ranskan laivaston aluksia. Se vaurioitti Fougueux’tä ja vältti itse sukellusveneiden Medusen ja Antiopen laukaisemat torpedot. Maihinnoususta vapauduttuaan alus palasi kotimaahan huollettavaksi ennen Pohjois-Afrikkaan matkaavien saattueiden suojaamisen aloittamista.
Syyskuussa 1943 alus oli jälleen Pohjois-Atlantilla suojaten lentotukialus USS Rangeria iskettäessä Norjassa oleviin saksalaisten tukikohtiin. Huippuvuorten operaation jälkeen lokakuussa alus jätti Kotilaivaston ja palasi Yhdysvaltoihin.
Alus määrättiin Normandian maihinnousuun kesäkuussa 1944 osaksi Force A:ta, jonka tehtävänä oli Utah Beachin maihinnousualueen tukeminen. Sen viimeiseksi tehtäväksi Euroopan vesillä jäi Etelä-Ranskan maihinnousun tukeminen elokuussa 1944 ennen sen liittämistä Tyynenmeren laivastoon.
Tuscaloosa liittyi tammikuussa 1945 Ulithissa Yhdysvaltain 3. laivastoon, jonka mukana se osallistui Iwo Jiman tulivalmisteluun helmikuussa. Maaliskuussa alus oli Okinawan edustalla, kunnes se siirrettiin Subic Bayhin Filippiineille Yhdysvaltain 7. laivastoon. Alus palveli sodan lopun Kiinan ja Korean vesillä ennen paluutaan Yhdysvaltoihin. Se saapui 10. tammikuuta 1946 San Franciscoon, jossa se poistettiin palveluksesta 13. helmikuuta. Alus sijoitettiin reserviin, kunnes se poistettiin 1. maaliskuuta 1959 alusluettelosta. Se myytiin 25. kesäkuuta romutettavaksi Boston Metals Companylle ja alus saapui seuraavan kuukauden aikana Baltimoreen romuttamolle.
The Circus (yökerho)
thumb|Yökerhon sisäänkäynti The Circus oli Helsingin ydinkeskustassa Kampin Narinkkatorilla sijainnut yökerho. Circuksessa järjestettiin muun muassa musiikkitapahtumia. Circukseen mahtui enimmillään noin 2 000 ihmistä.
Circus sulki ovensa lopullisesti kesäkuussa 2020.
Jokirastaat
Jokirastaat (Myophonus) on sieppojen (Muscicapidae) heimoon kuuluva lintusuku. Aikaisemmin suku luettiin rastaisiin. Sukuun kuuluu BirdLifen mukaan seitsemän lajia. Toisissa lähteissä sukuun on esitetty kuuluvan yhdeksän lajia.
HMS Ambuscade (1913)
HMS Ambuscade (viirinumerot H62, H05 ja H54) oli Britannian kuninkaallisen laivaston Acasta-luokan hävittäjä.
Valmistus
Alus tilattiin John Brown and Companyltä Clydebankistä, missä köli laskettiin 7. maaliskuuta 1912 telakkanumerolla 414. Alus laskettiin vesille 25. tammikuuta 1913 ja valmistui saman vuoden kesäkuussa.
Palvelus
Palvelukseen otettaessa alus liitettiin 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.
Alus myytiin romutettavaksi 6. syyskuuta 1921.
Herrmans
Vuodesta 2018 Herrmans on ollut osa Sponsor Capitalia.
Historiaa
Aviopari Bernhard ja Lisbeth Herrmans perustivat yrityksen vuonna 1959 ollessaan 26-vuotiaita. He valmistivat alkuun sivutoimisesti viikonloppuisin polkupyörien vannenauhoja vuokraamallaan ekstruusiokoneella. Vuonna 1966 hankittiin ensimmäinen oma ekstruuderi ja aloitettiin vienti Ruotsiin. Vuonna 1969 Herrmansit hankkivat ruiskuvalukoneen alkaakseen tuottaa polkupyörien kädensijoja Norjan markkinoille. Vuonna 1972 yritys laajeni perheen pihapiiristä uuteen tehtaaseen Sandsundissa, jossa yritys yhä sijaitsee.
Vuonna 1976 Herrmans alkoi valmistaa heijastimia ja sai menestystuotteen tikkunekun muotoisesta, kääntyvästä Safety Wing -polkupyöräheijastimesta eli turvaviiristä. 1970-luvun lopulla yritys automatisoi vannenauhatuotantonsa ja nousi vannenauhojen markkinajohtajaksi Pohjoismaissa. 1980-luvun alussa alettiin valmistaa muovisia ketjunsuojuksia, ja vuosikymmenen puolivälissä polkupyörän pinnoihin asennettavista sivuheijastimista tuli Ruotsissa pakollisia ja tuotteen kysyntä lähti nopeaan kasvuun. Herrmansit myivät yrityksensä Botnia Shippingille, joka ei kuitenkaan saanut yritystä 1980-luvun lopulla kannattamaan vaan henkilöstömäärää jouduttiin pudottamaan 110:stä noin 45 työntekijään. Vuonna 1989 Herrmans toi markkinoille yhtiön mukaan maailman ensimmäisen polkupyörän led-valaisimen. 1990-luvun alussa tuotantoa laajennettiin polkupyöräkypäriin.
Suomen 1990-luvun alun lamassa Herrmans laajensi polkupyörävarusteista kaivoskoneiden ajovaloihin tuotemerkillä Nordic Lights. Tämä vaati niin paljon pääomia, että kypärätuotannosta luovuttiin. Työkonevalot ovat nykyisinkin Herrmansin toinen kivijalka pyörävarusteiden ohella. Pyörävarusteissa painopiste on nykyisin valoissa ja ketjunsuojuksissa. Työkonevalmistajista Herrmansin asiakkaita ovat Caterpillar, Hitachi, Komatsu ja Sandvik Tamrock.
Vuonna 2002 yrityksen johto osti yhtiön itselleen yhdessä ulkopuolisten sijoittajien kanssa.